Como totz os dialectos de l'alemán suizo, ye mas que mas una luenga charrada, estando a luenga escrita l'alemán stándard. Asinas, no bi ha una ortografía oficial d'o dialecto de Zúrich. Quan s'ha d'escribir, se fan servir as normas descritas por Eugen Dieth en o suyo libro Schwyzertütschi Dialäktschrift; pero de feito nomás os expertos en ista luenga conoixe ista norma. Amás as normas graficas de Dieth fan servir muitos diacriticos que no gosan trobar-se en un teclau normal. A chent choven gosa emplegar o dialecto ta comunicar-se por mensaches de texto a traviés d'os suyos mobils. Como no bi ha un stándard escrito fan servir por un regular os regles ortograficos de l'alemán stándard ta escribir l'alemán suizo.